Rock You Like a Hurricane

«Rock You Like a Hurricane» er en sang på Love at First Sting (1984) av Scorpions, som kom ut på singel og har blitt en av bandets mest kjente sanger. Den finnes i liveversjon på World Wide Live (1985). Bandet utga en innspilling med orkester i samarbeid med Berlinfilharmonien under tittelen «Hurricane 2000» på Moment of Glory (2000) og en innspilling i akustisk versjon med tittelen «Hurricane 2001» på Acoustica (2001).Peter Bucley (red.): The Rough Guide to Rock (Rough Guides, London 2003), s. 910

Sangen ble skrevet og komponert med den uttalte hensikten å utnytte momentet Scorpions hadde fra Blackout, som solgte bra hjulpet av radioslagerne «Can't Live Without You» og «No One Like You». Produsenten Dieter Dierks spilte en rolle ved å stille strenge krav, og avviste flere utkast til en tekst som skulle samsvare med det majestetiske musikalske forelegget fra gitaristen Rudolf Schenker, før bidrag fra trommeslageren Herman Rarebell ga vokalisten Klaus Meine den nødvendige forløsningen.Dom Lawson: «The Story Behind The Song: Scorpions’ Rock You Like A Hurricane» i Metal Hammer 2. desember 2020

Singelen nådde 25.-plass på Billboards salgslister, mens albumet, som også inneholdt slageren «Still Loving You» kom inn blant topp 10. Den populærkulturelle statusen har blitt større enn det salgstallene fra 1984 kanskje skulle tilsi. Sangen har vært brukt og referert til i tallrike sammenhenger,Annie Zaleski: «No. 98: Scorpions, ‘Rock You Like A Hurricane’– Top 100 Classic Rock Songs» i Classic Rock & Culture 31. mars 2012 deriblant i Dere skal merke vår hastighet (2002) av Dave Eggers, hvor teksten er sitert på en pung med penger som er hengt på et esel.Joy Press: «Eggers on His Face»  i The Village Voice 22. oktober 2002

 Referanser 

Kategori:Sanger fra 1984
Kategori:Scorpions